Hiihtosuunnistuksen tämän vuoden kansainvälinen pääkilpailu eli aikuisten MM-, 20-sarjojen nuorten MM- ja 17-sarjojen EM-kilpailut pidettiin Keminmaalla 15.-19.3.

Mukana oli vahva edustus Pirkkalasta. PirHin Eevert Toivonen keräsi komean ja tasaisen sarjan MM-kisoista sijoitusten ollessa kahdesti neljäs ja kerran kuudes. Lähimmäs mitalia Eevert pääsi sprintissä, jossa tiukassa sekuntitaistelussa tuli jaettu neljäs sija vain 7 sekunnin tappiolla voittajasta.

Pirkkalassa asuvista mukana olivat myös Mervi ja Vilma Pesu, jotka seuratasolla edustavat Mervin kasvattajaseuraa Rajamäeltä. Vilma onnistui mainiosti keskimatkan kilpailussa saavuttaen nuorten MM-kilpailuissa hopeaa. Mervin paras onnistuminen aikuisten MM-starteissa oli takaa-ajon 10. sija.

 PirHiä seuratasolla edustava, mutta Lempäälän puolella asuva, Eemil Koskinen saavutti viestissä 17-sarjassa EM-kultaa Suomen joukkueessa ja paras henkilökohtainen sijoitus oli 8. keskimatkan kilpailussa.